Pécs-Baranyai Kereskedelmi és Iparkamara

AGROBUSINESS MEDAFRIQUE EXPO 2023 - Nemzetközi agrár-élelmiszeripari vásár Tunéziában
2023-11-16 - 2024-11-18 | Tunézia
Az önellátás és az élelmezésbiztonság ma már a világ valamennyi országa számára elsődleges fontosságú. Az agrár-élelmiszeripari ágazat megismerése Tunéziában, a Földközi-tenger térségében és Afrikában hozzájárulhatna ezen régió partnerségben történő fejlesztéséhez. Ebből a szempontból az AGROBUSINESS MEDAFRIQUE EXPO 2023 első alkalommal történő megrendezése a tunéziai vállalatok háromoldalú partnerségre való nyitása lesz a nyugati és az afrikai országokkal.

A Tunéziai Ipari, Bányászati és Energiaügyi Minisztérium égisze alatt szervezett kiállítás és vásár 2023 november 16-18. között kerül megrendezésre a Medina, Yasmine Hammamet Expo központbanTunéziában, és három napon keresztül több mint 3500 tunéziai és külföldi szakmai látogatót fogad. A vásár 3 napja alatt 3 nemzetközi fórumot szerveznek a tunéziai hatóságokkal és az agrár-élelmiszeripari ágazatban, a mediterrán térségben és Afrikában érdekelt nemzetközi szervezetekkel, mint például az Afrikai Unió, a FAO, az Európai Unió, az ADB stb. partnerségben:

Önellátás és élelmezésbiztonság Afrikában
A nemzetközi partnerség mint az agrár-élelmiszeripari ágazat fejlődésének mozgatórugója Tunéziában és a világban
Korszerűsítés, minőségi normák és nemzetközi szabványok az agrár-élelmiszeripari ágazatban

További információ: https://www.agrobusiness-medafrica.com/
Tunézia Magyarországi Nagykövetsége +36 1 336 1616 / 7 mellék
email: at.budapest@t-online-hu

Green Economy Forum & Exhibition 2024 magyar közösségi stand - Ho Si Minh-város, Vietnám
2024-10-21 08:00 - 2024-10-23 17:00 (Europe/Budapest) | Ho Si Minh-város, Vietnam
A HEPA magyar közösségi standdal vesz részt az idei vietnámi GEFE (Green Economy Forum & Exhibition) kiállításon 2024.10.21. és 23. között Ho Si Minh-városban.

A GEFE 2024 több mint egy esemény, egy dinamikus platform amely az együttműködés elősegítésére, az úttörő szakértelem megosztására és a technológiai transzferek katalizálására szolgál a környezetbarát vietnami gazdaság számára, az EuroCham Vietnam szervezésében.
A kiállítás legfontosabb előnyei:

Kiemelt láthatóság az ügyfelek felé a megújuló energia és a környezetvédelmi technológiák, fenntarthatóság és innováció területén.
Kapcsolatfelvétel a magas rangú politikai döntéshozókkal. Szijjártó Péter külgazdasági és külügyminiszter is kilátogat az eseményre.
Csúcspanelek fantasztikus ipari, tudományos és politikai résztvevőkkel.

A részvétel díja cégenként: 300.000 HUF+ ÁFA.

Az Ügynökség a 2024-es GEFE kiállításon, a közösségi magyar stand keretében megjelenést biztosít és az alábbi szolgáltatásokat nyújtja:

standhely lefoglalása, standfelépítmény beszerzése, kivitelezése és üzemeltetése,
társkiállítói bejelentés megtétele,
kiállítói belépők biztosítása a résztvevőknek (maximum 2 db / cég),
egységes standtervezés mellett minden kiállító számára saját kiállítói egység installálása információs pult és bárszék,
kiállítandó termék bemutatásához szükséges installációs elem(ek) vitrin/podest/asztal/bemutató pult a kiállítandó termék függvényében,
tárgyalási lehetőség biztosítása a standon,
központi konyha/raktár biztosítása,
(alap) áramellátás biztosítása minden kiállítói egységnél,
speciális igények biztosítása*,
egységes céglogók, frízfeliratok, céges bemutató tablók**,
kiállítói füzet/standkatalógus tervezése, készítése, gyártása.

*Speciális igények (pl. plusz áramigény, egyéni LCD igény, egyéni wifi… stb.) a kiállítók részére kiszámlázásra kerülnek.
**Egyéni, az egységes arculatot megbontó grafika/reklám felületet (pl.: roll-up, molinó, stb.) a HEPA nem fogad be a közösségi standra.

A regisztráció kitöltésével regisztráló elfogadja, hogy:
Közösségi standhellyel történő személyes részvétel esetén 300.000 HUF + ÁFA részvételi díjat fizet a fent meghatározott szolgáltatások ellenértékeként, mely fentieken kívül magában foglalja a résztvevő cég (kiállító partner) megbízásából saját grafikai anyagainak legyártását is. A regisztrációs lap cégszerű aláírásával és határidőre történő megküldésével a Regisztráló kijelenti, hogy az ÁSZF-ben, Részvételi feltételekben és a Regisztrációs lapban foglaltakat megismerte, megértette és magára nézve kötelező érvényűnek tekinti és betartja. Kérjük, amennyiben cégük részt kíván venni kiállítóként a GEFE 2024 szakkiállítás magyar nemzeti standján, szíveskedjenek a csatolt regisztrációs lapot 2024. augusztus 31-ig kitöltve, cégszerűen aláírva elektronikus úton visszaküldeni a gyenes.david@hepa.hu e-mail címre. A Regisztráló elfogadja, hogy amíg nem teljesíti a tartozását, vagy mulasztását, addig regisztrációját HEPA nem köteles figyelembe venni. A regisztrációs lap cégszerű aláírásával a Regisztráló kijelenti, hogy a megadott adatok a valóságnak megfelelnek, a személyes adatok kezeléséhez hozzájárul.
REGISZTRÁCIÓ

Knowledge To Money Club Klubnap
2024-10-22 13:30 - 16:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
Időpont: 2024. 10. 22. 13.30 órától 16 óráig
Helyszín: HEPA1027 Budapest, Kacsa utca 15-23.

A konferencia szervezői: a Knowledge to Money Club, társszervező a HEPA és a Green Brother.
Program:
13:30 – 14:00 Érkezés – networking
14:00 – 14:05 Megnyitó – Pesti István, Dervalics Ákos, K2M Club alapító
14:05 – 14:10 HEPA köszöntő – Holly Sára, HEPA
14:10 – 14:35 Az European Innovation Council (EIC Accelerator) program aktualitásai és egyéb aktuális felhívások–Németh Edina, National Contact Point, Horizon Europe, Digital & EIC, Nemzeti Kutatási, Fejlesztési és Innovációs Hivatal
14:35 – 14:45 GINOP pályázatok bemutatása – TBD, NIÜ
14:45 – 14:55 GINOP Plusz 2.1.3-24 – Hogyan lehet nyerni? – István Pesti, P-Invent
14:55 – 15:10 Szünet, networking
15:10 – 15:20 TBD – Páva Lőrinc, ESA Technology Bróker
15:20 – 16.00 WORKSHOP :A Mesterséges Intelligencia szerepe az innovációk piacra vitelében – István Pesti / P-Invent
A klubnap társszervezői: a HEPA Magyar Exportfejlesztési Ügynökség Nonprofit Zrt., Enterprise Europe Network, és a Nemzeti Kutatási, Fejlesztési és Innovációs Hivatal.
A rendezvényen való részvétel DÍJMENTES, azonban előzetes regisztrációhoz kötött. A rendezvényen való részvételi szándékát kérjük, hogy az esemény honlapján található űrlap kitöltésével jelezze felénk 2024. október 22. reggel 10 óráig! Kérdéseivel keresse Dervalics Ákost a +36 30 378 4396!

REGISZTRÁCIÓ
